Лилия Абаджиева
Лилия Абаджиева е българска театрална режисьорка. Още с ранните си студентски работи е поставена от театралните критици в класацията на вестник „Култура“ сред най-добрите режисьори. Носителка на „Златен век“ – почетен знак на Министерството на културата, който се присъжда за изключителен принос към българската култура и за развитие на културното сътрудничество. Носител е на множество национални и международни награди и отличия: на Министерството на културата за принос в развитието и разпространението на българската култура, „Indy award“ на независимите критици на и „Лос Анджелис Таймс“ за режисурата на американските си спектакли на „Отело“ и „Мяра за мяра“в Калифорния; за най-добър спектакъл и за екипна работа за „Ромео и Жулиета“ (постановка на МХАТ) от Световния театрален фестивал в Кайро е отличена с награда за най-добър режисьор; за „Страданията на младия“ награда за режисура на Berlinerfestspiele в Германия. Награда на САБ за най-добър спектакъл за „Отело“ (Народен театър „Иван Вазов“) и други. Поставяла е на над 50 спектакъла в България, Германия, САЩ, Северна Македония и Русия. Спектаклите ѝ са отличени с награда за режисура на международни театрални форуми в Германия, Италия, Полша, САЩ, Гърция, Мексико и Хърватска и др. Гост преподавател в няколко университета: UCSB, California; Кьолнския университет, Westmont College, California. От 2010 г. е в творческия екип на Народния театър. Художествен ръководител на клас по актьорско майсторство. Режисьор и сценарист на документалния филм „45 градуса по Азарян“. Филмът е отличен с награда за режисура на Национална филмова академия.

Биография 
Родена е в София на 3 ноември 1966 година. Завършва режисура за драматичен театър в Националанта академия за театрално и филмово изкуство „Кръстьо Сарафов“ през 1998 г. в класа на проф. Красимир Спасов и Борислав Чакринов. Още в студентските си години през 1996 г. е поканена да участва със спектакъл в международния театрален симпозиум на КОНСЕПС, посветен на Шекспир. Дипломира се с „Хамлет“. През юли 1998 г. участва в теоретичен семинар по програма „Теорема 2000“ в Авиньон, Франция. Нейни спектакли са участвали в редица престижни форуми в България и в чужбина (Полша, Италия, Германия, Словакия, Словения).

Преподавателска дейност: асистент на проф. Крикор Азарян в режисьорския му клас в НАТФИЗ „Кр. Сарафов“. Гост-преподавател в няколко университета, между които Калифорнийския университет в Санта Барбара; Кьолнския университет, Westmont College, Central stage theatre в Калифорния. От есента на 2020 г. е худ.ръководител на клас по Актьорско майсторство за драматичен театър в Театрален колеж „Любен Гройс“

Дебютира на професионална сцена със спектаклите „Женитба“ от Н. В. Гогол на сцената на Държавен сатиричен театър „Алеко Константинов“ и „Хамлет“ от Уилям Шекспир на сцената на Драматичен театър „Сълза и смях“.

Поставя успешно в чужбина: „Мяра за мяра“ от У. Шекспир по покана на Уестмонт Колидж, Калифорния, в Централния градски театър; „Женитба“ от Н. В. Гогол – в Македонски народен театър; „Ромео и Жулиета“ от У. Шекспир – в Московский Художественный театр, Русия; „Хамлет“ от У. Шекспир – във Freie Kamerspiele, Германия. Носител на множество национални и международни награди, между които: Награда на Министерство на културата за принос в развитието и разпространението на българската култура; Награда „Indy awards“ на независимите критици от „Индипендънт“ и „Лос Анджелис Таймс“ за режисурата на спектакъла „Мяра за мяра“ през 2009 г.; Награда за най-добър спектакъл и награда за екипна работа за „Ромео и Жулиета“ (постановка на Московский Художественный театр) от Световния театрален фестивал в Кайро през 2006 г.; Награда на САБ за най-добър спектакъл за „Отело“ през 2006 г. (Народен театър „Иван Вазов“) и други. Нейните спектакли са представяни на театрални форуми и фестивали в Русия, Америка, Германия, Словения, Гърция, Италия, Полша, Турция, Израел, Мексико, Черна гора, Украйна и други.

Режисьор и сценарист на документалния филм „45 градуса по Азарян“ на Българската национална телевизия от 2009 г. Представен на множество фестивали и отличен с голямата награда на медийния фестивал „Осмата муза“.

Поставя над повече от 30 спектакъла на големите класици Гьоте, Шекспир, Молиер, Гогол, Чехов и Бекет на българска сцена. Изследователската и работа върху Шекспир е свързана с нейни постановки в Германия, САЩ, Македония и Русия. Представяла е спектаклите си на големи форуми и фестивали в САЩ, Германия, Русия, Полша, Италия, Словения, Гърция, Словакия, Египет, Иран, Турция и други. Носител е на отличия и награди за режисура, както от национални, така и от престижни международни театрални форуми.

От 2010 г. е в творческия екип на Народния театър. Гост-преподавател в Кьолнския университет, UCSB Калифорния, НАТФИЗ „Кръстьо Сарафов“, Театрален колеж „Любен Гройс“.

През театралния сезон 2016/2017 работи върху три от най-мащабните си спектакли през последните години: „Цимбелин“ от Шекспир, „Франкенщайн #Алхимия на живота“ авторски спектакъл по Мери Шели, Драмски Театър, Македония. Последният и спектакъл по Шекспир е също авторски: „Ако нямах лоши сънища“ продукция на Националния дворец на културата, театър „Азарян“. През 2017 г. е удостоена със „Златен век“ почетен знак на Министерството на културата, който се присъжда за изключителен принос към българската култура.

Постановки 
 В театър „София“
 „Парижката Света Богородица“ от Виктор Юго

 В Малък градски театър „Зад канала“
 „Скъперникът“ от Молиер
 „Мяра за мяра“ от Уилям Шекспир
 „В полите на Витоша“ от П. К. Яворов
 „Записки от подземието“ на Ф. М. Достоевски
 „Страданията на младия Вертер“ от Й. В. Гьоте;

 В Театър 199
 „Краят на играта“ от Самюъл Бекет

 В Държавен сатиричен театър „Алеко Константинов“
 „Бащата“ от Аугуст Стриндберг
 „В очакване на Годо“ от Самюъл Бекет
 „Ревизор“ от Н.В. Гогол;

 В Драматичен театър „Сълза и смях“
 „Платонов“ от А. П. Чехов
 „Чайка“ от А.П.Чехов;

 В Народен театър „Иван Вазов“
 „Ромео и Жулиета“ от Уилям Шекспир
 „Отело“ от Уилям Шекспир
 „Госпожица Юлия“ от Аугуст Стриндберг.

 Постановки в чужбина
Поставя успешно в чужбина: „Мяра за мяра“ от Уилям Шекспир по покана на Westmont College (Калифорния, САЩ) в Centre Stage Theatre; „Женитба“ от Н. В. Гогол – в Македонски народен театър; „Ромео и Жулиета“ от Уилям Шекспир – в МХАТ, Русия; „Хамлет“ от Уилям Шекспир – във Freie Kamerspiele, Германия, и др.

Награди и отличия 
Носител на множество национални и международни награди, между които:
 Награда на Министерство на културата за принос в развитието и разпространението на българската култура;
 Награда „Indy awards“ на независимите критици от „Индипендънт“ и „Лос Анджелис Таймс“ – за режисурата на спектакъла „Мяра за мяра“ (продуциран от Westmont College и след това представен в Center Stage Theatre) през 2009 г.;
 Награда за най-добър спектакъл и награда за екипна работа за „Ромео и Жулиета“ (постановка на МХАТ) от Световния театрален фестивал в Кайро през 2006 г.;
 Награда на Съюза на артистите в България за най-добър спектакъл за „Отело“ (Народен театър „Иван Вазов“) (2006)
 „Златен век“ от Министерството на културата (2017) – за заслуги за развитието и популяризирането на българската култура и изкуство.

Работа за телевизията 
Режисьор и сценарист на документалния филм „45 градуса по Азарян“ на Българската национална телевизия от 2008 г. Представен е на множество фестивали и отличен с голямата награда на медийния фестивал „Осмата муза“.

Награди на Българска филмова академия 2010: Награда за дебют в документалното кино и награда за най-добър телевизионен документален филм.

Източници

Външни препратки 
 
 Лилия Абаджиева в teatri.bg
 Лилия Абаджиева в cinefish.bg
 Отзиви в немската преса за спектакли на Лилия Абаджиева, в. „Култура“, бр. 37 (2097), 17 септември 1999 г.
 „Лилия Абаджиева: Не сме готови за свободата, чалгата е навсякъде“, dimitrovgrad.bgvesti.net, 21 февруари 2012 г.
 Сцена от „Госпожица Юлия“ от Аугуст Стриндберг – спектакъл на Лилия Абаджиева, Youtube, качен от Георги Бангиев на 4.04.2013 г.
 Спектакъл на Лилия Абаджиева – „Отело“ Уилям Шекспир – https://www.youtube.com/watch?v=wq3z89mAmTg&ab_channel=liliaabadjieva
 Спектакъл на Лилия Абаджиева – „Чайка“ Антон Павлович Чехов – https://www.youtube.com/watch?v=Unq4gphHOAk&ab_channel=liliaabadjieva
 Спектакъл на Лилия Абаджиева – „Парижката света Богородица“ Виктор Юго – https://www.youtube.com/watch?v=6CbETKHzV4o&ab_channel=liliaabadjieva
 Спектакъл на Лилия Абаджиева – „Дневникът на един луд“ Н. В. Гогол – https://www.youtube.com/watch?v=hLIGh73kI4Q&ab_channel=liliaabadjieva
 Спектакъл на Лилия Абаджиева – „Скъперникът“ Молиер – https://www.youtube.com/watch?v=EntvbDczIG8&ab_channel=liliaabadjieva
 Спектакъл на Лилия Абаджиева – „Ревизор“ Н. В. Гогол – https://www.youtube.com/watch?v=qy1rMDaqjnk&ab_channel=liliaabadjieva
 Филм на Лилия Абаджиева „45 градуса по Азарян“ – https://www.youtube.com/watch?v=uysrHWwLK3M&t=8s&ab_channel=liliaabadjieva

Български режисьори
Български театрални режисьори
Възпитаници на НАТФИЗ
Преподаватели в НАТФИЗ
Родени в София